Frigivelse af anlægsbevilling 2015 til offentlige legepladser 
Sagsfremstilling 
4.      Frigivelse af anlægsbevilling 2015 til offentlige legepladser  
                                                                                                                        Åbent 
Sagsnr.: 326-2013-17083       J.nr.: 04.03.00            Maya Johnsen.: 326-2015-162514 
  
[adresse] 
I forbindelse med budgetaftalen for 2014-2017 blev der afsat et rådighedsbeløb på i alt 1,0 mio. kr. til 
anlægsaktiviteter i forbindelse med offentlige legepladser.  
  
I budgetaftalen for 2015-2018 blev der afsat yderligere 500.000 kr. til opgradering af legepladserne i 2015 i 
overensstemmelse med den legepladsstrategi, som kommunalbestyrelsen vedtog den 25. juni 2014.  
  
Der er i 2015 anlagt en ny skaterbane ved [adresse], og yderligere tiltag i forhold til implementering af 
legepladsstrategien er igangsat, således at 8-12 offentlige legepladser vil blive bevaret med gode legeredskaber og
drives mere rationelt. 
  
I anden halvdel af 2015 vil der blive igangsat anlægsarbejder i tilknytning til legepladsstrategien, og bevilling på i alt 
500.000 kr. til legepladser i 2015 ønskes frigivet i forbindelse med de kommende anlægsarbejder. 
  
Den samlede bevilling for 2014 er tidligere frigivet.  
  
BEHANDLING 
Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Direktøren for Teknik og Udvikling indstiller,  
· at der gives en anlægsbevilling på i alt 500.000 kr. til offentlige legepladser, finansieret af det afsatte 
rådighedsbeløb. 
  
ØKONOMISKE KONSEKVENSER 
Økonomichefen bemærker, at der i budget 2015 er  afsat et rådighedsbeløb på 500.000 kr. til anlægsaktiviteter i 
forbindelse med offentlige legepladser. Efter frigivelsen udgør restbeløbet 0 kr. 
  
  
  
Teknik- og Miljøudvalgets møde den 1. juni 2015: 
Udvalget vedtog at anbefale indstillingen fra direktøren for Teknik og Udvikling. 
